അയ്യന്കാളി അടിസ്ഥാനജനതയുടെ അവകാശങ്ങള് നേടിക്കൊടുത്ത വിപ്ലവനേതാവെന്ന് തിരുവഞ്ചൂര് രാധാകൃഷ്ണന് കോട്ടയം: മഹാത്മ അയ്യന്കാളിയുടെ നവോഥാനപ്രവര്ത്തനം കേരള ജനതയ്ക്കെന്നും ആവേശമാണെന്നും അടിസ്ഥാനജനതയുടെ അവകാശങ്ങള് നേടിക്കൊടുത്ത വിപ്ലവനേതാവാണ് അദ്ദേഹമെന്നും തിരുവഞ്ചൂര് രാധാകൃഷ്ണന് എംഎല്എ. അഖില കേരള ചേരമര് ഹിന്ദു മഹാസഭ സംസ്ഥാന കമ്മിറ്റിയുടെ നേതൃത്വത്തില് മഹാത്മ അയ്യന്കാളിയുടെ 158ാം ജന്മദിനാഘോഷം കോട്ടയത്ത് ഉദ്ഘാടനം ചെയ്യുകയായിരുന്നു അദ്ദേഹം. വര്ക്കിംഗ് പ്രസിഡന്റ് എം.കെ. അപ്പുക്കുട്ടന് അധ്യക്ഷത വഹിച്ചു. സ്പെഷല് റിക്രൂട്ട്മെന്റ് പുനഃസ്ഥാപിക്കുവാന് ഗവണ്മെന്റ് തായാറാകണമെന്നു ജനറല് സെക്രട്ടറി കല്ലറ പ്രശാന്ത് മുഖ്യപ്രഭാഷണത്തില് ആവശ്യപ്പെട്ടു. സംസ്ഥാന വൈസ് പ്രസിഡന്റ് പി.ജി. അശോക് കുമാര് ജന്മദിന സന്ദേശം നല്കി. ട്രഷറര് കെ. കുട്ടപ്പന്, കെ.സി. മനോജ്, ഒ.കെ. സാബു, കെ.കെ. കരുണാകരന്, തങ്കച്ചന് മ്യാലില്, ഗോപി മഞ്ചാടിക്കര, ഷീലാ തങ്കച്ചന് എന്നിവര് പ്രസംഗിച്ചു. The post അയ്യന്കാളി അടിസ്ഥാനജനതയുടെ അവകാശങ്ങള് നേടിക്കൊടുത്ത വിപ്ലവനേതാവെന്ന് തിരുവഞ്ചൂര് രാധാകൃഷ്ണന് appeared first on RashtraDeepika.